stanford-oval/wikipedia huggingface dataset:
นคร มาฉิม
ประวัติ

นคร มาฉิม เป็นบุตรของนายลา และนางจันทร์ทา มาฉิม เกิดเมื่อวันที่ 3 พฤษภาคม พ.ศ. 2509 ที่อำเภอนครไทย จังหวัดพิษณุโลก สำเร็จการศึกษาระดับปริญญาตรี สาขาวิชานิติศาสตร์ มหาวิทยาลัยสุโขทัยธรรมาธิราช และประกาศนียบัตรการเมืองการปกครองผู้บริหารระดับสูง สถาบันพระปกเกล้า ด้านชีวิตครอบครัวสมรสกับ ชลธิชา มาฉิม ชื่อเดิมชื่อ สายชล แสงศรัทธา และมีบุตรด้วยกัน 1 คน คือ อนันต์เชน มาฉิม
การทำงานด้านการเมือง

นคร มาฉิม เป็นสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ ตั้งแต่ปี พ.ศ. 2544 จนถึงปี พ.ศ. 2556 ได้ลาออกจากพรรคประชาธิปัตย์ เนื่องจากทางพรรคประชาธิปัตย์ประกาศคว่ำบาตรการเลือกตั้งในวันที่ 2 กุมภาพันธ์ พ.ศ. 2557 แต่นครต้องการลงสมัคร ส.ส. ต่อ จึงได้ย้ายไปสังกัดพรรคชาติพัฒนา
เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
ในการเลือกตั้งปีพ.ศ. 2566 นายนครได้สมัครรับเลือกตั้งสังกัดพรรคภูมิใจไทย
นายนคร มาฉิมยังเคยเป็นประธานคณะกรรมาธิการการพัฒนาการเมืองสภาผู้แทนราษฎร รองประธานคณะกรรมาธิการกิจการเด็ก เยาวชน สตรี ผู้สูงอายุ สภาผู้แทนราษฎร กรรมาธิการการแรงงาน และกรรมการประสานงานพรรคร่วมฝ่ายค้าน (วิปฝ่ายค้าน)
การเคลื่อนไหวทางสังคม

นคร มาฉิมกลับมาปรากฏเป็นข่าวอีกครั้งเมื่อนครโพสต์ข้อความลงในเฟซบุ๊กส่วนตัวขอโทษ ดร.ทักษิณ ชินวัตร และ ยิ่งลักษณ์ ชินวัตร เมื่อวันที่ 26 กรกฎาคม พ.ศ. 2561 ซึ่งตรงกับวันเกิดของ ทักษิณ โดยได้กล่าวยอมรับว่าเป็นส่วนในการล้มล้างรัฐบาลของอดีตนายกรัฐมนตรีทั้งสอง และกล่าวถึงกลุ่มสมคบคิดเพื่อล้มล้างรัฐบาลจากการเลือกตั้ง ซึ่งทำให้มีความพยายามจากพรรคประชาธิปัตย์ในการออกมาตอบโต้และกล่าวหาว่านครเอาความเท็จมานำเสนอ
เมื่อวันที่ 6 กันยายน พ.ศ. 2561 คณะผู้แทนสหภาพยุโรปประจำประเทศไทย ได้เข้าพบนครเพื่อขอข้อมูลเรื่องเกี่ยวกับสถานการณ์การเมืองของประเทศไทยในขณะนั้น   ซึ่งต่อมา หนึ่งวันหลังจากนั้น เจ้าหน้าที่ทหารจากมณฑลทหารบกที่ 39 สังกัดกองทัพภาคที่ 3 เข้ามาล้อมบ้านพักของนคร
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
นคร มาฉิม ขณะที่ปราศรัยอยู่ที่บริเวณอนุสาวรีย์ประชาธิปไตย
กระสวยอวกาศโคลัมเบีย

| Columbia |
| --- | --- |
โคลัมเบีย ในภารกิจสุดท้าย STS-107
รหัส: OV-102
ประเทศ: สหรัฐอเมริกา
วันทำสัญญา: 26 กรกฎาคม พ.ศ. 2515
ตั้งชื่อตาม: Robert Gray’s Columbia Rediviva
สถานะ: ถูกทำลาย  1 กุมภาพันธ์ พ.ศ. 2546
บินครั้งแรก: STS-1 12 เมษายน พ.ศ. 2524  - 14 เมษายน พ.ศ. 2524
บินครั้งสุดท้าย: STS-107 16 มกราคม พ.ศ. 2546  - 1 กุมภาพันธ์ พ.ศ. 2546
สถิติภารกิจ: 28
สถิติวันที่บิน: 300.74 วัน
สถิติโคจร: 4,808
ระดับโคจร: 201,497,772 กม.  (125,204,911 ไมล์)
เทียบดาวเทียม: 8
เทียบสถานีอวกาศ: -
กระสวยอวกาศโคลัมเบีย (Orbiter Vehicle Designation: OV-102) เป็นกระสวยอวกาศลำแรกที่ใช้งานจริงของนาซา ซึ่งภารกิจแรกในเที่ยวบิน STS-1 เมื่อวันที่ 12 เมษายน ถึง 14 เมษายน ในปี พ.ศ. 2524 (ค.ศ.1981) จนมาถึงวันที่ 1 กุมภาพันธ์ พ.ศ. 2546 กระสวยอวกาศโคลัมเบียได้เกิดอุบัติเหตุระเบิดขึ้นเหนือรัฐเท็กซัสขณะกลับสู่โลก หลังภารกิจครั้งที่ 28 เสร็จสิ้น ทำให้ลูกเรือในยานทั้ง 7 คนเสียชีวิต
ประวัติ

การสร้างยานโคลัมเบียเริ่มต้นขึ้นในปี พ.ศ. 2518 ที่ ในเมือง Palmdale รัฐแคลิฟอร์เนีย โคลัมเบียเป็นชื่อตั้งตามหลังจากเรือใบ honored Columbia ของฐานเรือใบเมืองBoston โดยกัปตันเรือ Robert Grey ชาวอเมริกันได้ทำการเดินทางสำรวจแปซิฟิกตะวันตกเฉียงเหนือและเป็นชาวอเมริกันคนแรกที่ใช้เรือใบสำรวจของโลก และชื่อจากโมดูลสั่งการของยานอพอลโล 11 หลังสร้างยานเสร็จยานได้ถูกส่งมาที่ศูนย์อวกาศจอห์น เอฟ. เคนเนดี ในวันที่ 25 มีนาคม พ.ศ. 2522 สู่การเตรียมยิงปล่อยครั้งแรก ในวันที่ 19 มีนาคม พ.ศ. 2524 ในระหว่างเตรียมทดสอบ ground ได้มีสองคนงานเกิดการสลบจากการขาดอากาศขณะที่กำลังทำการล้างไนโตรเจน จนทำให้ทั้งสองเสียชีวิต
ในปี พ.ศ. 2526 (ค.ศ. 1983) ยานโคลัมเบียได้เข้าร่วมปฏิบัติภารกิจลำกับสอง (STS-9 ในตอนนั้นมีนักท่องอวกาศหกคน หนึ่งในนั้นเป็นนักท่องอวกาศต่างชาติบนกระสวยอวกาศคือ Ulf Merbold และเมื่อมีการนำดิสคัฟเวอรีและ แอตแลนติสเข้ามาร่วม โคลัมเบียจึงไม่ได้ถูกนำมาใช้เป็นเวลาสามปี
โคลัมเบียได้กลับสู่อวกาศในวันที่ 12 มกราคม พ.ศ. 2529 ซึ่งถูกปล่อยในเที่ยวบิน STS-61-C ในภารกิจนี้มี Dr. Franklin R. Chang-Diaz กับ Bill Nelson สมาชิกของสภาผู้แทนราษฎรแห่งสหรัฐอเมริกา ลองไปอวกาศด้วย
ต่อมาของภารกิจกระสวยถูกให้ชาเลนเจอร์ปฏิบัติ โดยกำหนดวันปล่อยในวันที่ 28 มกราคม พ.ศ. 2529 (ค.ศ.1986) 10 วันหลังเที่ยวบิน STS-61-C ถึงสู่โลก ภารกิจสิ้นสุดเมื่อเกิดการระเบิดหลังจากปล่อย จนเป็นปัญหากับตารางเวลากระสวยของนาซายุ่งเหยิง และโคลัมเบีย จึงไม่ได้บินอีกครั้งตั้งแต่ 2532 (ในเที่ยวบิน STS-28) ซิ่งหลังจากมันกลับเข้าที่โรงเก็บกระสวยอวกาศ
เที่ยวบิน STS-93 ถูกปล่อยในวันที่ 23 กรกฎาคม พ.ศ. 2542 (ค.ศ. 1999) โดยมีผู้สั่งการคือ Lt. Col. Eileen Collins
เที่ยวบิน

กระสวยอวกาศโคลัมเบียใช้ปฏิบัติภารกิจมาแล้ว 28 ครั้ง รวมเวลาในอวกาศ 300.74 วัน โคจรรอบโลก 4,808 รอบ เป็นระยะเดินทางรวม 201,497,772 กิโลเมตร
โคลัมเบียไม่ได้ถูกใช้งานเทียบท่าสถานีอวกาศใน โครงการกระสวยอวกาศ–เมียร์ (Shuttle-Mir) และโครงการสถานีอวกาศนานาชาติ เช่นเดียวกับ ชาเลนเจอร์ ซึ่งประสบอุบัติเหตุก่อน และกระสวยอวกาศเอนเทอร์ไพรซ์ ซึ่งยังไม่เคยถูกใช้งานในอวกาศ
ขณะที่กระสวยดิสคัฟเวอรี แอตแลนติส และ เอนเดฟเวอร์ เคยใช้ติดต่อกับสถานีอวกาศทั้งหมด
| ครั้งที่ | วันที่ | เที่ยวบิน | ฐานส่ง | ลานลงจอด | หมายเหตุ |
| --- | --- | --- | --- | --- | --- |
| 1 | 12 เมษายน พ.ศ. 2524 | STS-1 | 39-A | ฐานทัพอากาศเอ็ดเวิร์ด | เที่ยวบินแรกของกระสวยอวกาศโคลัมเบีย |
| 2 | 12 พฤศจิกายน พ.ศ. 2524 | STS-2 | 39-A | ฐานทัพอากาศเอ็ดเวิร์ด | ครั้งแรกของการนำยานอวกาศกลับมาใช้ซ้ำ |
| 3 | 22 มีนาคม พ.ศ. 2525 | STS-3 | 39-A | White Sands Space Harbor | - |
| 4 | 27 มิถุนายน พ.ศ. 2525 | STS-4 | 39-A | ฐานทัพอากาศเอ็ดเวิร์ด | - |
| 5 | 17 พฤศจิกายน พ.ศ. 2525 | STS-5 | 39-A | ฐานทัพอากาศเอ็ดเวิร์ด | ครั้งแรกของการบรรทุกลูกเรือถึง 4 คน |
| 6 | 28 พฤศจิกายน พ.ศ. 2526 | STS-9 | 39-A | ฐานทัพอากาศเอ็ดเวิร์ด | - |
| 7 | 12 มกราคม พ.ศ. 2529 | STS-61-C | 39-A | ฐานทัพอากาศเอ็ดเวิร์ด | - |
| 8 | 8 สิงหาคม พ.ศ. 2532 | STS-28 | 39-B | ฐานทัพอากาศเอ็ดเวิร์ด | ปล่อยดาวเทียม KH-11 reconnaissance |
| 9 | 9 มกราคม พ.ศ. 2533 | STS-32 | 39-A | ฐานทัพอากาศเอ็ดเวิร์ด | - |
| 10 | 2 ธันวาคม พ.ศ. 2533 | STS-35 | 39-B | ฐานทัพอากาศเอ็ดเวิร์ด | - |
| 11 | 5 มิถุนายน พ.ศ. 2534 | STS-40 | 39-B | ฐานทัพอากาศเอ็ดเวิร์ด | - |
| 12 | 25 มิถุนายน พ.ศ. 2535 | STS-50 | 39-A | ศูนย์อวกาศเคนเนดี | - |
| 13 | 22 ตุลาคม พ.ศ. 2535 | STS-52 | 39-B | ศูนย์อวกาศเคนเนดี | - |
| 14 | 26 เมษายน พ.ศ. 2536 | STS-55 | 39-A | ฐานทัพอากาศเอ็ดเวิร์ด | - |
| 15 | 18 ตุลาคม พ.ศ. 2536 | STS-58 | 39-B | ฐานทัพอากาศเอ็ดเวิร์ด | - |
| 16 | 4 มิถุนายน พ.ศ. 2537 | STS-62 | 39-B | ศูนย์อวกาศเคนเนดี | - |
| 17 | 8 กรกฎาคม พ.ศ. 2537 | STS-65 | 39-A | ศูนย์อวกาศเคนเนดี | - |
| 18 | 20 ตุลาคม พ.ศ. 2538 | STS-73 | 39-B | ศูนย์อวกาศเคนเนดี | - |
| 19 | 22 กุมภาพันธ์ พ.ศ. 2539 | STS-75 | 39-B | ศูนย์อวกาศเคนเนดี | - |
| 20 | 20 มิถุนายน พ.ศ. 2539 | STS-78 | 39-B | ศูนย์อวกาศเคนเนดี | - |
| 21 | 19 พฤศจิกายน พ.ศ. 2539 | STS-80 | 39-B | ฐานทัพอากาศเอ็ดเวิร์ด | - |
| 22 | 4 เมษายน พ.ศ. 2540 | STS-83 | 39-A | ศูนย์อวกาศเคนเนดี | - |
| 23 | 1 กรกฎาคม พ.ศ. 2540 | STS-94 | 39-A | ศูนย์อวกาศเคนเนดี | - |
| 24 | 19 พฤศจิกายน พ.ศ. 2540 | STS-87 | 39-B | ฐานทัพอากาศเอ็ดเวิร์ด | - |
| 25 | 13 เมษายน พ.ศ. 2541 | STS-90 | 39-B | ฐานทัพอากาศเอ็ดเวิร์ด | - |
| 26 | 23 กรกฎาคม พ.ศ. 2542 | STS-93 | 39-B | ศูนย์อวกาศเคนเนดี | ปล่อย กล้องโทรทรรศน์อวกาศจันทรา |
| 27 | 1 มิถุนายน พ.ศ. 2545 | STS-109 | 39-A | ศูนย์อวกาศเคนเนดี | ปฏิบัติการบำรุงรักษา กล้องโทรทรรศน์อวกาศฮับเบิล ครั้งที่ 3B |
| 28 | 16 มกราคม พ.ศ. 2546 | STS-107 | 39-A | ไม่ได้ลง (กำหนดลงที่ศูนย์อวกาศเคนเนดี) | ยานถูกทำลายขณะกลับสู่โลก นักบินเจ็ดคนบนยานเสียชีวิตทั้งหมด |
เที่ยวบิน > เครื่องหมายภารกิจ

| เครื่องหมายภารกิจสำหรับเที่ยวบินของโคลัมเบีย |
| --- | --- | --- | --- | --- | --- | --- | --- |
|  |  |  |  |  |   |  |  |
| STS 1 | STS 2 | STS 3 | STS 4 | STS 5 | STS 9 | STS 61-C | STS 28 |

| STS 32 | STS 35 | STS 40 | STS 50 | STS 52 | STS 55 | STS 58 | STS 62 |

| STS 65 | STS 73 | STS 75 | STS 78 | STS 80 | STS 83 | STS 94 | STS 87 |

| STS 90 | STS 93 | STS 109 | STS 107 |  |  |  |  |
ดูเพิ่ม

รายการภารกิจของกระสวยอวกาศ
ลูกเรือโคลัมเบีย Thomas K. Mattingly และ Henry W. Hartsfield ทำความเคารพประธานาธิบดี โรนัลด์ เรแกน และ แนนซี หลังลงสู่พื้น ในปี 2525
โคลัมเบีย บนฐานปล่อยก่อนเริ่มปฏิบัติภารกิจแรก
โคลัมเบีย ในเวลา 8:56 นาฬิกา 1 กุมภาพันธ์ พ.ศ. 2546 เหนือศูนย์กลางรัฐนิวเม็กซิโก และเศษฝุ่นของปีกซ้ายที่หลุดออกชัดเจน
ชลอ ศรีธนากร

| ชลอ ศรีธนากร |
| --- | --- |


อธิบดี กรมสรรพสามิต
ดำรงตำแหน่ง 29 มีนาคม 2484 – 30 กรกฎาคม พ.ศ. 2485
ก่อนหน้า: หลวงอรรถสารประสิทธิ์ (ทองเย็น หลีละเมียร)
ถัดไป: หลวงอรรถสารประสิทธิ์ (ทองเย็น หลีละเมียร)
ดำรงตำแหน่ง 13 กุมภาพันธ์ 2486 – 31 ธันวาคม 2489
ก่อนหน้า: หลวงอรรถสารประสิทธิ์ (ทองเย็น หลีละเมียร)
ถัดไป: หลวงอรรถสารประสิทธิ์ (ทองเย็น หลีละเมียร)
อธิบดี กรมราชทัณฑ์
ดำรงตำแหน่ง 3 มิถุนายน 2482 – 28 มีนาคม 2484
อธิบดี กรมรถไฟ
ดำรงตำแหน่ง 30 กรกฎาคม 2485 – 14 กันยายน 2486
ก่อนหน้า: พลเอก จรูญ รัตนกุล เสรีเริงฤทธิ์
ถัดไป: พลตรี อุดมโยธา รัตนาวะดี
 
ข้อมูลส่วนบุคคล
เกิด: 19 กุมภาพันธ์ พ.ศ. 2444 เมืองพิษณุโลก ประเทศสยาม
เสียชีวิต: 11 กันยายน พ.ศ. 2530 (86 ปี)
คู่สมรส: คุณหญิงเสงี่ยม ศรีศรากร
ยศที่ได้รับการแต่งตั้ง
ยศ:  พลตำรวจตรี

ภาพสมาชิกคณะราษฎรสายทหารบก พลตำรวจตรีชลอ คนที่นั่งด้านหน้าคนที่ 4 จากซ้าย
พลตำรวจตรี ชลอ ศรีธนากร หรือ ขุนศรีศรากร (19 กุมภาพันธ์ 2444 - 11 กันยายน 2530) อดีตอธิบดีกรมรถไฟ อดีตอธิบดี กรมสรรพสามิต อดีตอธิบดี กรมราชทัณฑ์ อดีตสมาชิกสภาผู้แทนราษฎรประเภทที่ 2 และหนึ่งในสมาชิก คณะราษฎร
ประวัติ

พลตำรวจตรีชลอเกิดเมื่อวันที่ 19 กุมภาพันธ์ พ.ศ. 2444 บนเรือบรรทุกข้าวที่ จังหวัดพิษณุโลก บิดาชื่อ กัน และมารดาชื่อ สวาท
รับราชการและงานการเมือง

พลตำรวจตรีชลอจบการศึกษาจาก โรงเรียนนายร้อยทหารบก หรือ โรงเรียนนายร้อยพระจุลจอมเกล้า ในปัจจุบันและได้รับพระราชทานยศ ร้อยตรี เมื่อวันที่ 3 ธันวาคม พ.ศ. 2466  และในวันที่ 3 มิถุนายน พ.ศ. 2473 ท่านได้รับพระราชทานบรรดาศักดิ์เป็น ขุนศรีศรากร ศักดินา ๖๐๐
ใน การปฏิวัติสยาม เมื่อวันศุกร์ที่ 24 มิถุนายน พ.ศ. 2475 พลตำรวจตรีชลอซึ่งในขณะนั้นมียศเป็น ร้อยโท ได้รับภารกิจหน้าที่ในการคุมตัว พลตรี พระยาเสนาสงคราม มายัง พระที่นั่งอนันตสมาคม ซึ่งเป็นกองบัญชาการของคณะราษฎรแต่กลับเกิดเหตุการณ์ไม่คาดฝันเกิดขึ้นเมื่อเกิดการต่อสู้กันขึ้นทำให้พระยาเสนาสงครามถูกยิงจนได้รับบาดเจ็บ
หลังการเปลี่ยนแปลงการปกครองท่านได้รับแต่งตั้งให้ดำรงตำแหน่ง ผู้บังคับการกองร้อยปืนใหญ่ที่ 2 และได้เลื่อนยศเป็น ร้อยเอก เมื่อวันที่ 1 เมษายน พ.ศ. 2476  จากนั้นในวันที่ 27 ธันวาคม พ.ศ. 2477 ท่านได้รับเลือกให้เป็น สมาชิกสภาผู้แทนราษฎรประเภทที่ 2 แทนตำแหน่งที่ว่าง
จากนั้นท่านจึงได้โอนย้ายมารับราชการเป็นตำรวจรับตำแหน่ง สารวัตรตำรวจสันติบาล และได้รับพระราชทานยศ พันตำรวจตรี เมื่อวันที่ 2 พฤษภาคม พ.ศ. 2478  หลังจากนั้นท่านจึงได้รับพระราชทานยศ พันตำรวจเอก เมื่อวันที่ 6 มีนาคม พ.ศ. 2487 ต่อมาท่านจึงได้โอนย้ายมาเป็นข้าราชการพลเรือนชั้นพิเศษเป็นผู้บัญชาการเรือนจำมหันตโทษที่บางขวางเมื่อวันที่ 1 กุมภาพันธ์ พ.ศ. 2480 จากนั้นจึงได้รักษาการแทนอธิบดีกรมราชทัณฑ์และได้รับโปรดเกล้าฯ แต่งตั้งให้ท่านดำรงตำแหน่งอธิบดีกรมราชทัณฑ์เมื่อวันที่ 3 มิถุนายน พ.ศ. 2482
หลังจากนั้นอีก 2 ปีท่านได้โอนย้ายมารับตำแหน่งอธิบดีกรมสรรพสามิตแทน หลวงอรรถสารประสิทธิ์ (ทองเย็น หลีละเมียร) ที่ไปประจำกระทรวงการคลังเมื่อวันที่ 29 มีนาคม พ.ศ. 2484 กระทั่งวันที่ 30 กรกฎาคม พ.ศ. 2485 ได้มีพระบรมราชโองการโปรดเกล้าฯ ให้ท่านโอนย้ายไปดำรงตำแหน่งอธิบดีกรมรถไฟ 
แทน พลโท จรูญ รัตนกุล เสรีเริงฤทธิ์ (ยศในขณะนั้น)
กระทั่งวันที่ 13 กุมภาพันธ์ พ.ศ. 2486 ท่านได้ควบตำแหน่งอธิบดีกรมสรรพสามิตอีกตำแหน่งหนึ่งแทน หลวงอรรถสารประสิทธิ์ ที่ขยับไปดำรงตำแหน่งปลัดกระทรวงการคลัง ต่อมาในวันที่ 14 กันยายน พ.ศ. 2486 ได้มีคำสั่ง ท. สนาม ที่ 113/86 ให้ท่านพ้นจากตำแหน่งอธิบดีกรมรถไฟเหลือตำแหน่งอธิบดีกรมสรรพสามิตเพียงตำแหน่งเดียว จากนั้นในวันที่ 6 มีนาคม พ.ศ. 2487 ท่านได้รับโปรดเกล้าฯ พระราชทานยศ พันตำรวจเอก  กระทั่งลาออกจากตำแหน่งสมาชิกสภาผู้แทนราษฎรประเภทที่ 2 เมื่อวันที่ 4 กุมภาพันธ์ พ.ศ. 2489  ก่อนจะออกจากราชการเมื่อวันที่ 31 ธันวาคม พ.ศ. 2489 ขณะอายุเพียง 45 ปีโดยมิได้กลับเข้ารับราชการหรือวงการเมืองอีกจนกระทั่งปี พ.ศ. 2510 จึงตัดสินใจออกบวชเป็นพระภิกษุ
ถึงแก่อสัญกรรม

พลตำรวจตรีชลอถึงแก่อสัญกรรม เมื่อวันที่ 11 กันยายน พ.ศ. 2530 ขณะอายุได้ 86 ปี
เครื่องราชอิสริยาภรณ์

พ.ศ. ๒๔๗๗ –  เหรียญพิทักษ์รัฐธรรมนูญ (พ.ร.ธ.)
พ.ศ. ๒๔๘๑ –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
แหล่งข้อมูลอื่น

ขุนศรีศรากร:ผู้ก่อการฯ ทหารหนุ่ม เก็บถาวร 2020-08-09 ที่ เวย์แบ็กแมชชีน
| ด ค กรายพระนามและรายนามอธิบดีกรมสรรพสามิต |
| --- | --- | --- |
| อธิบดี |   หม่อมเจ้าจิตรโภคทวี เกษมศรี · พระวรวงศ์เธอ พระองค์เจ้าวิวัฒนไชย · หลวงนฤเบศร์มานิต (สงวน จูฑะเตมีย์) · หลวงอรรถสารประสิทธิ์ (ทองเย็น หลีละเมียร)(1) · ขุนศรีศรากร (ชลอ ศรีธนากร)(1) · หลวงอรรถสารประสิทธิ์ (ทองเย็น หลีละเมียร)(2) · ขุนศรีศรากร (ชลอ ศรีธนากร)(2) · หลวงอรรถสารประสิทธิ์ (ทองเย็น หลีละเมียร)(3) · หลวงประกอบธนกิจ (เปลื่อง อุณหสุวรรณ) · หม่อมราชวงศ์ทันพงษ์ กฤดากร · ถนัดถวิล อมาตยกุล · ชาญชัย ลี้ถาวร · พิพัฒน์ โปษยานนท์ · วิทย์ ตันตยกุล · บัณฑิต บุญยะปานะ · อรัญ ธรรมโน · เฉลิมชัย วสีนนท์ · ไพจิตร โรจนวานิช · โกวิทย์ โปษยานนท์(1) · วิโรจน์ เลาหะพันธุ์ · โกวิทย์ โปษยานนท์(2) · หม่อมราชวงศ์จัตุมงคล โสณกุล · ศุภชัย พิศิษฐวานิช · สมใจนึก เองตระกูล · สมชัย ฤชุพันธ์ุ · วุฒิชัย พงษ์ประสิทธิ์ · วีระชัย ตันติกุล · สถิตย์ ลิ่มพงศ์พันธุ์ · อุทิศ ธรรมวาทิน · ศานิต ร่างน้อย · วิสุทธิ์ ศรีสุพรรณ · สิรินุช พิศลยบุตร · อารีพงศ์ ภู่ชอุ่ม · พงษ์ภาณุ เศวตรุนทร์ · เบญจา หลุยเจริญ · สมชาย พูลสวัสดิ์ · กฤษฎา จีนะวิจารณะ · พชร อนันตศิลป์ · ลวรณ แสงสนิท · เอกนิติ นิติทัณฑ์ประภาศ  |  |
นพพล เหลืองทองนารา

| นพพล เหลืองทองนาราม> ว.ม, ป.ช. |
| --- | --- |

ข้อมูลส่วนบุคคล
เกิด: 11 กันยายน พ.ศ. 2515 (52 ปี) อำเภอพรหมพิราม จังหวัดพิษณุโลก
พรรคการเมือง: ชาติพัฒนา (2544–2548)   ประชาธิปัตย์ (2548–2550)   มัชฌิมาธิปไตย (2550–2552)  เพื่อไทย (2552–ปัจจุบัน)

นพพล เหลืองทองนารา (เกิด 11 กันยายน พ.ศ. 2515) เป็นสมาชิกสภาผู้แทนราษฎรจังหวัดพิษณุโลก สังกัดพรรคเพื่อไทย อดีตรองนายกองค์การบริหารส่วนจังหวัดพิษณุโลก
ประวัติ

นพพล เหลืองทองนารา เกิดเมื่อวันที่ 11 กันยายน พ.ศ. 2515 ณ ตำบลวงฆ้อง อำเภอพรหมพิราม จังหวัดพิษณุโลก เป็นบุตรของประพันธ์ และศุภลักษณ์ เหลืองทองนารา จบการศึกษาบริหารธุรกิจบัณฑิต (บริหารงานบุคคล) มหาวิทยาลัยพายัพ และ รัฐประศาสนศาสตรมหาบัณฑิต (รัฐประศาสนศาสตร์) มหาวิทยาลัยพิษณุโลก
มีพี่น้องสามคน หนึ่งในนั้นคือ นางสาวกมลชนก เหลืองทองนารา สมาชิกสภาองค์การบริหารส่วนจังหวัดพิษณุโลก อำเภอพรหมพิราม เขต 3
งานการเมือง

นพพล เหลืองทองนารา เข้าสู่งานการเมืองจากการได้รับเลือกตั้งเป็นสมาชิกสภาเทศบาล (ส.ท.) เทศบาลตำบลวงฆ้อง จังหวัดพิษณุโลก และเป็นสมาชิกสภาองค์การบริหารส่วนจังหวัด(ส.อบจ.) พิษณุโลก ตามลำดับ
ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรจังหวัดพิษณุโลกในสังกัดพรรคชาติพัฒนา แต่พ่ายให้กับนางมยุรา มนะสิการ ซึ่งเป็นภริยาของนายยิ่งพันธ์ มนะสิการ จากพรรคไทยรักไทย ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ย้ายไปลงสมัครในสังกัดพรรคประชาธิปัตย์ ก็ยังคงพ่ายให้กับนางมยุราอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงย้ายมาสังกัดพรรคมัชฌิมาธิปไตย และสอบตกเป็นครั้งที่ 3 ในปี พ.ศ. 2551 เป็นรองนายกองค์การบริหารส่วนจังหวัดพิษณุโลก
กระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครในนามพรรคเพื่อไทย ได้รับเลือกตั้งเป็นครั้งแรก โดยสามารถเอาชนะคู่แข่งอย่างมนต์ชัย วิวัฒน์ธนาฒย์ อดีต ส.ส. 2 สมัย จากพรรคชาติไทยพัฒนาได้
นพพล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในปี 2562 และ 2566 ในนามพรรคเพื่อไทย
งานการเมือง > สมาชิกสภาผู้แทนราษฎร

นพพล เหลืองทองนารา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพิษณุโลก สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายนพพล เหลืองทองนารา เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายนพพล เหลืองทองนารา[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายนพพล เหลืองทองนารา), ศูนย์ข้อมูลนักการเมือง
ซีจีทีเอ็น เอสปาญอล

ซีจีทีเอ็น เอสปาญอล  (อังกฤษ: CGTN Español) เป็นเป็นช่องรายการข่าวโทรทัศน์ภาคภาษาสเปนของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจากซีซีทีวี อี แอนด์ เอฟ
เพื่อเพิ่มช่องทางความบันเทิงต่างประเทศผู้ชม รายการทั้งหมดมีคำบรรยายภาษาสเปน นอกจากนี้ยังมีข่าวรายการ ข่าวภาคภาษาสเปน รายการเหล่านี้ให้ความคุ้มครองทั้งจีนและข่าวต่างประเทศ
รายการส่วนใหญ่ใน CCTV-E มีความยาวประมาณ 30 นาที คุณลักษณะต่าง ๆ เนื้อหารวมทั้งข่าว รายการเพื่อการศึกษา และละครจีน
นอกจากนี้ยังมีรายการที่เสนอและคำแนะนำการท่องเที่ยวต่าง ๆ ในประเทศจีน
CCTV-E ออกอากาศครั้งแรก 1 ตุลาคม พ.ศ. 2550 ซึ่งจะออกอากาศแทนช่อง CCTV-E&F ซึ่งเป็นช่องรายการภาคภาษาสเปนและฝรั่งเศส
ซีซีทีวี เอสปาญอล ได้เปลี่ยนชื่อเป็น ซีจีทีเอ็น เอสปาญอล พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวีเอสปาญอลเดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
150millones CGTNEspañol

150millones CGTNEspañol
แหล่งข้อมูลอื่น

เว็บไซต์สถานีโทรทัศน์ซีซีทีวี-E ภาษาสเปนอย่างเป็นทางการ (สเปน)
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
นิยม ช่างพินิจ

| นิยม ช่างพินิจม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดพิษณุโลก
ดำรงตำแหน่ง 24 มีนาคม พ.ศ. 2562 – 15 ธันวาคม พ.ศ. 2565
 
ข้อมูลส่วนบุคคล
เกิด: 26 สิงหาคม พ.ศ. 2508 (59 ปี)
พรรคการเมือง: เพื่อไทย ภูมิใจไทย
คู่สมรส: กัญญาพัชร ช่างพินิจ

นิยม ช่างพินิจ (เกิด 26 สิงหาคม พ.ศ. 2508) อดีตสมาชิกสภาผู้แทนราษฎรจังหวัดพิษณุโลก เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคภูมิใจไทย
ประวัติ

นิยม ช่างพินิจ เกิดเมื่อวันที่ 26 สิงหาคม พ.ศ. 2508 เป็นบุตรของนายยิ้ม และนางกรี ช่างพินิจ มีพี่น้อง 8 คน เป็นบุตรคนที่ 7 สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากสถาบันราชภัฎพิบูลสงคราม และปริญญาโทศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง สมรสกับนางกัญญาพัชร มีบุตร 2 คน
งานการเมือง

อดีตเป็นสมาชิกองค์การบริหารส่วนจังหวัดพิษณุโลก 2 สมัย ลาออกมาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย และได้รับเลือกติดต่อกันมาจนถึงปัจจุบัน รวม 3 ครั้ง
ภายหลังย้ายไปพรรคภูมิใจไทยโดยเขาถูกขนานนามว่าเป็น "งูเห่า" เนื่องจากโหวตสวนมติพรรคเพื่อไทย  ต่อมาในปี 2565 เขาย้ายไปร่วมงานกับพรรคภูมิใจไทย และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป  พ.ศ. 2566 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

นิยม ช่างพินิจ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพิษณุโลก สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพิษณุโลก สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายนิยม ช่างพินิจ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายนิยม ช่างพินิจ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายนิยม ช่างพินิจ), ศูนย์ข้อมูลนักการเมืองไทย
ระพิน ภูไท

| ระพิน ภูไท |
| --- | --- |
ชื่อเกิด: บุญมี เรืองรัศมี
รู้จักในชื่อ: อ๊อด
เกิด: 8 ตุลาคม พ.ศ. 2490
ที่เกิด: จังหวัดสุโขทัย ประเทศไทย
เสียชีวิต: 23 มีนาคม พ.ศ. 2524 (33 ปี)  จังหวัดสมุทรสาคร ประเทศไทย
แนวเพลง: ลูกทุ่ง
อาชีพ: นักร้อง, นักแสดง
ช่วงปี: พ.ศ. 2514–2524
ระพิน ภูไท (8 ตุลาคม พ.ศ. 2490 – 23 มีนาคม พ.ศ. 2524) เป็นนักร้องลูกทุ่งชายชาวไทย มีเพลงดังระดับอมตะ เช่น "คนสวยใจดำ", "คุณนายโรงแรม" และอีกมากมาย รวมทั้งเคยร่วมแสดงภาพยนตร์ด้วย โดยชีวิตส่วนตัว สมรสกับ อารีวัลย์ เพียรนิรมิตร มีบุตร1คน
ประวัติ

ระพิน ภูไท มีชื่อจริงว่า บุญมี เรืองรัศมี เกิดเมื่อวันที่ 8 ตุลาคม พ.ศ. 2490 ที่ ตำบลคลองกระจง อำเภอสวรรคโลก จังหวัดสุโขทัย เป็นบุตรของบุญมา กับเจียน เรืองรัศมี มีพี่น้อง 8 คน เขาเป็นคนที่ 5 เมื่อเขาโตขึ้น ครอบครัวย้ายมาอยู่ที่จังหวัดพิษณุโลก โดยพ่อมีอาชีพถีบสามล้อรับจ้าง ต่อมาก็ซื้อรถสามล้อมาให้เช่า บางครั้งระพินจึงช่วยถีบสามล้อหาเงินบ้าง แต่เขาชอบที่จะร้องเพลงมากกว่า โดยชอบไปร้องเพลงเชียร์รำวงตามงานวัด ซึ่งพ่อแม่ของเขาก็ส่งเสริม โดยพาไปฝากอยู่กับวง "รวมดาวกระจาย" ของครูสำเนียง ม่วงทอง ที่มาเปิดการแสดงที่พิษณุโลก และครูก็รับเข้าร่วมวง หลังขึ้นไปทดลองร้องเพลง "กล่อมน้องนอนเปล" และ "ตำรวจครับ" ของชาย เมืองสิงห์ และได้รับการตอบรับจากผู้ชมอย่างดี (บางแห่งบอกว่าเขาร้องเพลง "ทุกข์ร้อยแปด" ของชาย เมืองสิงห์ เป็นที่ถูกใจ ผู้ชมจึงขอให้เขาร้องเพิ่มอีกเพลง) เมื่อมาร่วมวง เขาใช้ชื่อว่า "เพชร พิษณุโลก"
ระพินยังไม่ประสบความสำเร็จกับการเป็นนักร้อง หลังจากมีเรื่องชกต่อยกับน้องชายของครูสำเนียง จึงออกมาจากวงรวมดาวกระจายกับภรรยาชาวนครราชสีมา ที่พบรักตอนอยู่ในวง มาอยู่กับพี่สาวที่นครราชสีมา โดยหาเลี้ยงชีพด้วยการถีบสามล้อ ขณะที่ภรรยาค้าขาย
ต่อมาเมื่อวงดนตรีบรรจบ เจริญพร มาแสดงที่นครราชสีมา เขาจึงไปสมัครเป็นนักร้องในวง แต่ถูกปฏิเสธเพราะนักร้องเต็ม แต่ระพินก็ได้ขอขึ้นร้องหน้าเวที และเพราะสุ้มเสียงที่ไพเราะ ทำให้บรรจบเปลี่ยนใจรับเข้ามาร่วมวงด้วย โดยใช้ชื่อว่า "ยอดเพชร ราชสีมา" แต่อยู่ประมาณ 1 ปี ก็ลาออก
โด่งดัง

ปี 2514 ครูฉลอง ภู่สว่างนักแต่งเพลงชื่อดังชอบในน้ำเสียงของเขาจึงแต่งเพลงให้ร้องชุดแรก 3 เพลง คือ เพลงลาก่อนความโกหก, ปีวอกหลอกพี่, คำสั่งคุณหมอ โดยใช้ชื่อ ระพิน ภูไท เป็นครั้งแรกแต่ไม่มีทุน แต่ในที่สุด ก็ได้ประกิจ ศุภวิทยาโภคี มาเป็นนายทุน โดยทำสัญญาระบุว่า ระพินต้องอัดแผ่นเสียงให้ห้างซิมสันของเขาเพียงแห่งเดียวในระยะเวลา 3 ปีและสังกัดอยู่กับวงดนตรี "พิณศรีวิชัย" เท่านั้น ถ้าไปร้องให้คนอื่นต้องถูกปรับเพลงละ 20,000 บาท ระพินรู้สึกว่าไม่เป็นธรรม แต่จนเมื่อเพลงชุดแรกดังแล้ว เขาได้ขอขึ้นค่าตัว แต่นายห้างไม่ยอม ระพินจึงงดออกงานกับวง ทำให้นายห้างฟ้องร้องเรียกค่าเสียหาย ระพินยอมออกจากวง และมาตั้งวงเองเมื่อปี 2515 ก่อนจะมีผลงานเพลงออกมามากมาย
ในช่วงปี 2516-2517 ที่ระพิน ภูไท  รุ่งเรืองสูงสุดนั้น เขาเป็นนักร้องที่มีชื่อเสียงมาก มีค่าตัวแพงที่สุด และมีภรรยาถึง 3 คน ประกอบกับความมีน้ำใจของเขา ทำให้ทรัพย์สินร่อยหรอ อย่างรวดเร็ว ทั้งๆ ที่สมัยอยู่วงรวมดาวกระจาย เขาเป็นคนที่ทำงานหนัก และประหยัดที่สุด เขาไม่เอาเปรียบใคร และไม่ค่อยยุ่งกับใคร เขาจะไม่ยอมเสียเงินค่าโรงแรมตอนที่ออกเดินสาย แต่จะอาศัยนอนบนรถของวง และต้องเผชิญกับกองทัพยุงอยู่เป็นนิจ
ตกต่ำ

ในระยะหลัง เมื่อความนิยมตกต่ำ ระพิน ภูไท เริ่มประสบปัญหาชีวิตมากมายจนกลายเป็นคนดื่มเหล้าจัด จนต้องเลิกวงประมาณปี 2518 เพราะเมาจนร้องเพลงไม่ได้ ภรรยาก็แบ่งสมบัติ และเลิกราแยกย้ายกันไป จนเหลือแต่ภรรยาคนสุดท้าย ระพินเริ่มกลับมายากจนอย่างมากอีกครั้ง
ต่อมาในปี 2523 ถนอม จันทร์เกตุ เพื่อนสนิทของระพิน พาไปพบชลธี ธารทอง นักแต่งเพลงชื่อดังขอให้แต่งเพลงให้ โดยทั้งคู่เคยเป็นเพื่อนรักกันสมัยอยู่วง "รวมดาวกระจาย" และระพิน เคยพยายามชวนครูชลธีมาร่วมเป็นนักร้องในวงของเขาสมัยรุ่งเรืองด้วย โดยเสนอค่าตัวในระดับสูงมากเมื่อเทียบกับสมัยนี้ แต่ชลธีซึ่งไปร่วมร้องเพลงเป็นบางครั้งบางคราว ตัดสินใจเลิกไปช่วยร้องในที่สุด เพราะเกรงใจระพินที่ให้เงินมาก
ชลธีแต่งเพลงให้ระพินได้แก่ เพลงไอ้หนุ่ม ต.ช.ด., ซังข้าวเฝ้านา, น้ำตาเจ้าพิน ,ไอ้หนุ่มบ้านนา, ลำดวนใจดำ ระพินที่ถูกถนอมขอให้เลิกกินเหล้า และหันมาซ้อมร้องเพลงอีกครั้ง แต่ก็เป็นไปอย่างทุลักทุเล เพราะเสียงไม่มี ต้องอัดกันหลายครั้งในแต่ละเพลง และผลงานที่ได้มาก็ไม่ดีเช่นสมัยก่อน ทั้งๆที่สมัยก่อนวันหนึ่งๆเขาสามารถอัดได้หลายเพลง หลังอัดเสียงเพลงชุดสุดท้ายเสร็จ ถนอมได้ให้เงินระพินไปก้อนหนึ่ง ซึ่งหลังจากนั้นระพินล้มป่วย จนต้องเข้าโรงพยาบาล